kardosdrur/scandi-wiki huggingface dataset:
Historien om Børge

Historien om Børge er en roman af H. C. Branner (1903-1966) fra 1942, der strækker sig over en dag.

Handling
Historien handler om Børge, som lever i sin egen fantasiverden fyldt med masser af dyr, skove og huler og om Børges veninde Eva. Børge har en meget livlig fantasi, så livlig at han selv er overbevist om at det er virkeligt, at alle de dyr som han ser virkelige er der. Og at der virkelig er en stor skov med tigerkatte, elefanter og mange andre dyr, og derfor bliver han sur og irriteret fordi Eva ikke kan se det og han føler hun gør lidt grin med ham når hun siger de ting hun siger.

Fortolkning
Børge er et barn med en god fantasi, samtidig kredser historien om religion. Der er referencer til paradisets have med Adam og Eva og til det forbudte æble som Eva får Adam til at spise og som Eva i historien får Børge til at spise. Måske har Børge problemer i sin hverdag eller måske mangler han opmærksomhed fra sine forældres side og derfor søger han ind i denne fantasiverden, hvor han syntes, der er trygt og rart at være, og hvor han kan være sig selv og for sig selv, uden nogen blander sig. Det kan være derfor han kalder det paradisets have, da paradis bliver forbundet med noget der er trygt, sikkert og et dejligt sted at være, i stedet for den store verden han lever i normalt. 

Børge er også et meget aggressivt barn. Det kan man se når det bliver beskrevet hvordan han bliver rasende, tager en kæp og jagter Eva gennem haven samtidig med at han tænker at han vil slå hende ihjel. Man kan også læse det da de leger hvor Børge vil lægge sine hænder om hendes hals. Måske har Børge en masse frustrationer i forbindelse med manglende opmærksomhed fra forældrene som han ikke kan få ud på andre måder end at blive så rasende. Han kan ikke klare når Eva tirrer ham, og han bliver sur i stedet for at vende hende ryggen og være ligeglad. 

Romaner fra Danmark
Litteratur i 1942
Keyshawn Johnson

Keyshawn Johnson (født 22. juli 1972 i Los Angeles, Californien) er en tidligere wide receiver. Han trak sig tilbage fra professional football den 23. maj 2007.

College karriere 
Johnson spillede for USC, og var blandt andet med til at vinde Cotton Bowl og Rose Bowl. I Rose Bowl greb han 12 bolde for 216 yards og et touchdown, hvilket sikrede ham MVP-titlen i den kamp.

NFL karriere 
Keyshawn Johnson blev valgt med det første valg i NFL Draften af New York Jets i 1996, som den første wide receiver siden Irving Fryar. Der spillede han indtil den 12. april 2000, hvor han skiftede til Tampa Bay Buccaneers.
I Tampa fik Johnson dog ikke den store succes, og blev tradet til Dallas Cowboys 19. marts 2004.
Den 19. marts 2006 blev Johnson fyret af Cowboys, men allerede 23. marts samme år, skrev han under på en kontrakt med Carolina Panthers.
Keyshawn Johnson er blevet valgt til Pro Bowl tre gange, i 1998, 1999 og 2001.

Trivia 
 Johnsons' fætter er Baltimore Ravens' cornerback Antrel Rolle.

Eksterne henvisninger 

Johnsons NFL-statistik (på engelsk)

Amerikansk fodbold-spillere fra Californien
Amerikansk fodbold-wide receivers
Personer fra Los Angeles
§ 20-spørgsmål

Et § 20-spørgsmål (paragraf 20-spørgsmål) er et spørgsmål om et offentligt anliggende stillet af et folketingsmedlem til en minister. Navnet refererer til § 20 i Folketingets forretningsorden, hvor reglerne for disse spørgsmål er fastlagt.

Spørgsmålene tillader, at partier uden for regeringen og dermed uden direkte adgang til embedsmandsapparatet i ministerierne kan få oplysninger til brug i deres parlamentariske arbejde. Derudover – og måske hyppigst – kan de bruges politisk til at skabe opmærksomhed omkring en konkret sag eller en generel problemstilling inden for ministerens resortområde. Det sker jævnligt, at sager rejst af pressen, giver anledning til § 20-spørgsmål. I sin besvarelse tager ministeren som regel stilling til, om han anser den aktuelle sag for problematisk, og om han i givet fald agter at foretage sig noget i sagen. Endelig bliver spørgsmålene indimellem brugt til politisk drilleri, ligesom spørgerne også opnår en vis form for selvpromovering.

Ministeren har ikke pligt til at svare men kan erklære, at han ikke ser sig i stand til at besvare spørgsmålet. I praksis ser man ofte såkaldte “ikke-svar”, dvs. at ministeren – i hvert fald efter spørgerens opfattelse – taler udenom og afgiver et svar, der reelt ikke er en besvarelse af det stillede spørgsmål. I den slags situationer har spørger ingen klageinstans men må forfølge sagen på anden vis. Derimod kan ministeren straffes i henhold til ministeransvarlighedsloven, hvis han giver Folketinget urigtige eller vildledende svar eller fortier væsentlige oplysninger.

§ 20-spørgsmål kan stilles til mundtlig eller – i de fleste tilfælde – skriftlig besvarelse. Et spørgsmål til mundtlig besvarelse indleveret om senest fredag besvares i Folketingssalen om onsdagen i den følgende uge i den såkaldte spørgetid, hvor både ministeren, spørgeren og andre folketingsmedlemmer kan komme til orde. De skriftlige besvarelser fremsendes løbende. Både skriftlige og mundtlige besvarelser føres til protokols og kan bl.a. læses på Folketingets hjemmeside.

Herudover har folketingsmedlemmerne i spørgetimen om onsdagen mulighed for at stille de tilstedeværende ministre uforberedte spørgsmål, dvs. hvor ministeren ikke kender ordlyden på forhånd. Disse spørgsmål besvares med det samme.

§ 20-spørgsmål 13. november 2007 – 19. april 2010.
I perioden november 2007 – april 2010 blev der stillet 7.504 § 20-spørgsmål. Den mest aktive spørger var Per Clausen fra Enhedslisten, der stod for 1.824 spørgsmål, efterfulgt af Rasmus Prehn fra Socialdemokraterne med 290. Da medlemmer af regeringspartierne gør deres indflydelse gældende via regeringsarbejdet, er det primært de øvrige partier, der benytter sig af muligheden for at stille spørgsmål.

Eksterne henvisninger 
 Folketingets forretningsorden
 Om spørgsmål til minister
 Folketingets spørgsmålsoversigt
 Mest spørgende Folketingsmedlemmer og partier

Folketinget
Transit (bog)

Transit er Søren Damms debutroman fra 1994. Den er skrevet i ét stræk, første side først, sidste side sidst. Bogen bærer stadig i dag præg af en ligefrem, kynisk nøgtern fortælling uden det sproglige og genremæssige lir, som enkelte klandrer Melodrama for. 

Transit blev af dommerkomitteen i Jyllands-Postens romankonkurrence belønnet bl.a. for at være en barsk underholdende og sproligt set meget original roman. Den er et levende, både dystert og fascinerende signalement af en ungdomsgeneration...på flugt fra sig selv, en malende velskrevet roman, hvis form og indhold træder i fælles karakter.

Transit handler om Robert Pram (et navn planket fra Tom Kristensens roman, Livets arabesk fra 1921). For Robert er livets salt diskoteker, reklamer og MTV. Han har ingen holdninger, tvært imod skøjter han kynisk og navlebeskuende henover tilværelsen til tonerne af tiden indadvendte pop og techno, indtil virkeligheden en dag indhenter ham i form af Sofie.

Romanen er med årene blevet en fast del af især gymnasieskolens pensum og har solgt 3000 eksemplarer. Transit bliver stadig læst og analyseret.

Af samme forfatter:
 Melodrama, 1996
 Finland, 2006

Bøger af Søren Damm
Litteratur i 1994
Erik Piers

Erik Piers (født i 1972) er en dansk forfatter og multikunstner. Erik Piers debuterede i 1995 med novellesamlingen Sommerfuglens vingeslag. Piers er måske mest kendt for sit samarbejde med forfatteren Søren Damm om romanen Melodrama fra 1996.

Referencer 

Romanforfattere fra Danmark
Novelleforfattere fra Danmark
Dansksprogede forfattere fra Danmark
Vindrue

Vindruer er vinstokkens frugt. Frugten sidder i klaser og kan indeholde kerner. Druerne kan være mørke i blå eller røde nuancer eller lyse, hvor nuancerne svinger mellem gul og grøn.

Vindruer spises som frugt, men anvendes i endnu større omfang til fremstilling af vin og rosiner. Druerne findes i en række fødevarer. Af kernerne kan presses olie.

Se også 

 Druesorter

Drue
 
Drue
Interaktiv

Ordet interaktiv er afledt af begrebet interaktivitet, og kan beskrives dels som den vekselvirkning der finder sted mellem hændelser, dels som den indbyrdes påvirkning disse hændelser forandrer hinanden med. Interaktive processer kan beskrive både menneskelige og maskinelle relationer. 

Inden for felterne informationsvidenskab, kommunikation og industridesign er der debat om hvad interaktivitet betyder. Man skelner mellem tre niveauer: 
Ikke-interaktiv, når en meddelelse ikke er relateret til tidligere meddelelser
Reaktiv, når en meddelelse er relateret til udelukkende den sidste meddelelse
Interaktiv, når en meddelelse er relateret til et antal tidligere meddelelser og til sammenhængen mellem dem.

Interaktivitet svarer til graden af respons og anses som en kommunikationsproces, hvor hver meddelelse hænger sammen med tidligere udvekslede meddelelser, og til sammenhængen mellem de meddelelser og meddelelserne før dem. For at interaktivitet skal kunne siges at have indtruffet må meddelelserne føre til en påvirkning af hinanden, som ikke ville have forekommet uden interaktionen mellem dem.

Eksempel 
Et eksempel på ikke interaktiv-, reaktiv- og interaktiv kan være at nogen giver en besked som passivt kan modtages (ikke interaktiv), og eventuelt svares på (reaktiv) og hvor svaret fører til en ændring af den oprindelige besked (interaktiv handling).

Brug 
Interaktivitet er en vigtig del af opbygningen af computerspil, internet og webtjenester. I Roskilde (1998) oprettes et musikskoletilbud, baseret på interaktion, Den Interaktive Musikundervisning.  

Kommunikation
Farbaute

Farbaute (Oldnordisk: Fárbauti, ("som slår hårdt")), er en jætte fra nordisk mytologi. Han er med Laufey fader til Loke, Byleist og Helblindi.

Se også 
 De nordiske guders familietræ

Jætter
Ligevægtskonstant

Ligevægtskonstanten (, nogle gange omtalt ) er en størrelse, der beskriver en opløsning ved kemisk ligevægt. Skønt det er en forsimpling, udtrykkes ligevægtskonstanten ofte ved brug af koncentrationer.

Beskrivelse med koncentrationer 
For en reaktion hvor stofferne A og B reagerer og danner S og T, vil der på et tidspunkt indfinde sig en ligevægt. Reaktionen kan skrives som:
 
hvor , ,  og  er de støkiometriske koefficienter, og (aq) angiver, at stofferne er opløste i vand. Ved ligevægt er forholdet mellem koncentrationerne givet ved ligevægtskonstanten:

Klammerne [] angiver, at det er koncentration.

Eksempel 
Et simpelt eksempel er hydrogenchlorid (HCl) opløst i vand, hvilket giver saltsyre. HCl vil reagerer med vandet og danne hydronium () samt chlorid (). Reaktionen skrives:

hvor l angiver, at vandet er på væskeform.

Ligevægtskonstanten kaldes i dette tilfælde også syrestyrkekonstanten () og er givet ved:

Syrestyrkekonstanten for denne reaktion er:

hvilket svarer til, at stort set al HCl dissocierer. Saltsyre er således en stærk syre.

Udledning 
Udtrykket for syrekonstanten kan udledes ved at betragte en opløsning bestående af reaktanterne A og B. Kun hvis de støder sammen, vil de kunne reagere og danne produkterne S og T. Sandsynligheden  for at finde A på et bestemt sted i opløsningen må være proportional med koncentrationen [A] og tilsvarende for B.

Sandsynligheden for at A og B mødes er derfor proportional med de to koncentrationer ganget sammen: [A][B]. Skal 2 A reaktanter bruges i reaktionen må [A] ganges på to gange, dvs. [A][B]. For generelle støkiometriske koefficienter gælder det altså, at reaktionshastigheden  er:

hvor  er en konstant. Reaktionshastigheden i den modsatte retning må have en tilsvarende relation:

hvor  også er en konstant. Dette er massevirkningsloven. Både  og  regnes her som positive.
Hvis vand indgår i reaktionen, og den foregår i en vandig opløsning, bidrager vand blot med en faktor 1, da der er vand overalt.

I ligevægt ændrer koncentrationerne sig ikke, og de to hastigheder må derfor være lige store:

Konstanterne kan nu isoleres:

hvilket er den ønskede ligning:

hvor brøken på venstre side defineres som ligevægtskonstanten:

Kildehenvisninger 

Kemisk kinetik
Natchez

Natchez kan referere til flere artikler:

 Natchez, Mississippi – en by i det sydvestlige Mississippi,USA
 Natchez-stammen – en stamme af oprindelige amerikanere
 Natchez Trace – en vej eller sti mellem Natchez, Mississippi og Nashville, Tennessee
Halsskov

Halsskov er den nordligste bydel i Korsør. Bydelen var tidligere kendt for sin nærtliggende, store færgehavn, Halsskov Færgehavn, hvorfra DSB's bilfærger afgik til Knudshoved ved Nyborg på Fyn. Halsskov er nu udgangspunkt for Storebæltsforbindelsen, hvis betalingsanlæg også befinder sig på stedet.

DSB's passagerfærger mellem Nyborg og Korsør anløb Halsskov-siden af Korsør Havn.

Den 21. april 1943 styrtede et britisk bombefly ned i Halsskov nær ved Revvej efter beskydning fra det tyske luftværn.
To voldsomme eksplosioner lød og flere ejendomme blev midlertidig ubebolige.
Flytypen og besætningen var i mange år ukendt.
I 2011 mente amatørhistorikeren Anders Straarup at kunne identificere flyet til at være Halifaxen DT628 og fandt at ligdelene af den 8 mands store besætning var de ukendte flyvere der var blevet begravet på Bispebjerg Kirkegård den 28. april 1943.
Air Historical Branch, det britiske flyvevåbens historiske afdeling, godtog først Straarups identifikation, men efter nærmere granskning omstødte de beslutningen, da fotografier pegede på at flytypen var en Avro Lancaster.

Eksterne links 
 http://i-google-map.com/europe-map/denmark-map/region-zealand-map/halsskov-map/  – Kort over Halsskov
 http://www.halsskov-lokalraad.dk/  – Halsskov Lokalråd
 http://www.byogoverfartsmuseet.dk/isbaadsmuseet.htm – Isbådsmuseet på Halsskov Odde
 http://www.slagelseleksikon.dk/mod_inc/?p=itemModule&id=218&kind=11&artPeriod=1864-1901  – Det røde vandtårn på Lilleøbanken
 http://www.slagelseleksikon.dk/mod_inc/?p=itemModule&id=171&kind=11&artPeriod=1864-19011  – Halsskov Mølle
 http://www.slagelseleksikon.dk/mod_inc/?p=itemModule&id=204&kind=11&pageId=165&tit=H  – Halsskovskolen
 http://www.fugleognatur.dk/lokalitetintro.aspx?ID=27551  – Fugle og natur på Halsskov Odde

Henvisninger 

Korsør
Bydele og forstæder i Danmark
Dąbrowa Tarnowska

Dąbrowa Tarnowska er en gammel by i den sydlige del af Polen, i Małopolskie voivodskab.

 Areal: 23,07 km²
 Befolkning: 11.435 (2006)

Byer i Polen
Hanse
Danmarks Miljøportal

Danmarks Miljøportal er en webportal indeholdende danske data på natur- og miljøområdet, iværksat som et fællesoffentligt samarbejde mellem Miljøministeriet, kommunerne og regionerne.

Historie og opgaver 
Miljøportalen blev sat i drift 1. januar 2007, da amterne, som tidligere havde ansvaret for miljødata, blev nedlagt, og hensigten er at såvel borgere som professionelle miljømedarbejdere skal kunne finde relevante og opdaterede data om Danmarks natur og miljø.

Portalen omfatter bl.a. et bredt udvalg af fællesoffentlige stedbestemte miljødata på kort og flyfotos, samt naturdata og data om overflade- og grundvand.

Danmarks Miljøportal har ansvaret for en digital infrastruktur på miljøområdet, så myndigheder får nem adgang til miljødata og kan genbruge hinandens data. Danmarks Miljøportal understøtter med miljødatabaser myndighedernes sagsbehandling, nationale overvågninger og rapportering til fx Folketinget og EU, da miljømedarbejdere hurtigt kan kombinere miljødata fra forskellige dataindsamlere. Det er myndighedernes egne systemer, som sikrer, at de kan inddatere og trække data fra Miljøportalens databaser. Indenfor enkelte områder stiller Danmarks Miljøportal webservice til rådighed for brugerne herunder specielt myndigheder til inddatering og visning af miljødata. ¨

Miljøportalens rolle er at bidrage til den Fællesoffentlige Digitaliseringsstrategi på området ”Effektiv miljøforvaltning på fælles grundlag”, hvor miljødata skal være fælles og let tilgængelige. 

For offentligheden udstiller Danmarks Miljøportals miljødata via et Danmarkskort, Danmarks Arealinformation, som grafisk viser naturbeskyttelse, fredninger, bygge- og beskyttelseslinjer, landbrug, planlægning, jordforurening og grundvand, der har betydning for fx specifikke ejendomme eller lokalområder.

Miljøministeriet driver også kortsystemet  MiljøGIS  med  data om natur og miljø på webkort. Miljøgis består af en lang række lag, bl.a. med Natura 2000 og De Digitale Naturkort.

Sekretariatsledere 
 2007: Helle Pilsgaard
 2007-08: Thomas Færgeman
 2008-09: Sisse Bang (konst.)
 2009-2015 : Birgitte Pahl
 2015: Henrik Pind G. Jørgensen (konst.)www.miljoeportal.dk 
 2015- : Nils Høgsted

Amternes miljøportal 
Før 1.1. 2007 havde de danske amter en portal, Miljøportalen, der byggede på de forskellige amters miljødatabaser. Miljøportalen, som primært havde med vanddata at gøre, opgik i Danmarks Miljøportal.

Eksterne links og kilder 

 Danmarks Miljøportal
 Danmarks Arealinformation arealinformation.miljoeportal.dk
 Danmarks Miljøportal - anmærkninger i forslaget til Finansloven for 2014
 

Miljøportal
Offentlig it
Miljøportal
Finland (roman)

Finland er en ungdomsroman  fra 2006 af den danske forfatter Søren Damm.

Bogen handler om de to teenagere Anders og Marie, der går i 3.g.

Eksterne henvisninger
Hjemmeside om romanen Finland 

Bøger af Søren Damm
Litteratur i 2006
Galilæa

Galilæa (lat. Galileia) er et område i det nordlige Israel mellem Libanon, Karmel og Tiberias-søen med den frugtbare Jizreel-slette. Navnet kommer sandsynligvis fra det hebraiske ord galil (= cirkel). Den jødiske historiker Josefus delte landet ind i Øvre Galilæa i nord og vest, med de høje bjerge, nogle mere end tusinde meter høje, mens Nedre Galilæa er området rundt Genesaret sø, ca 180 meter under havets overflade, hvor der findes områder med frugtbar jord.

Området huser en række bibelske byer: Nazareth, Kana, Nain, Kapernaum og Tiberias. Befolkningen var i bibelsk tid blandet hedensk og jødisk. Således var Jesus og mange af hans disciple fra Galilæa.

I perioden 37-4 f.v.t. var Galilæa en del af Herodes den Stores rige. Ved dennes død blev Herodes Antipas tetrark af Galilæa og Perea og han fortsatte som sådan indtil år ca. 39 e.v.t. Herefter overgik området til kong Herodes Agrippa I til dennes død i 44 e.v.t.

Henvisninger 

Israels geografi
Bibelske steder
Tallerkensmækker

 
Tallerkensmækker (Tropaeolum majus) er en enårig, urteagtig plante med en krybende og delvist slyngende vækst. Hele planten lugter og smager skarpt af sennepsolier, dvs. kål- eller sennepsagtigt. Den kaldes også almindelig blomsterkarse.

Beskrivelse 
Stænglen er hårløs og tyk, men skrøbelig. Den bærer spredstillede blade, som er hele og skjoldformede med hel rand og ni radiære bladribber. Oversiden er hårløs og lysegrøn, men undersiden er en smule lysere.

Blomstringen foregår i juni-oktober, hvor man finder blomsterne siddende enkeltvis fra bladhjørnerne. De er 5-tallige og næsten regelmæssige, dog sådan at de to øverste kronblade er helrandede, mens de tre nederste er let frynsede. Farven er gul-orange-rød. I nogle tilfælde bærer planten blomster helt indtil december. Frugterne er en delfrugt, som spaltes i tre dele.

Rodsystemet er forholdsvis spinkelt med en hovedrod og nogle få, grove siderødder.

Højde x bredde og årlig tilvækst: 0,30 x 2,50 m (30 x 250 cm/år).

Hjemsted 
Planten er egentlig en hybrid og har som sådan intet hjemsted. Forældrearterne kendes ikke med sikkerhed, men stammer fra det vestlige Sydamerika (Brasilien, Colombia og Peru), hvor de vokser langs floderne og på andre fugtige steder.

Anvendelse 
Planten dyrkes som prydplante i danske haver og bruges lejlighedsvis også som nytteplante (i salater først og fremmest).

Eksterne henvisninger 

Haveplanter
Gule blomster
Røde blomster
Oxford Classical Texts

Oxford Classical Texts (OCT) eller Scriptorum Classicorum Bibliotheca Oxoniensis er en bogserie der udgives af Oxford University Press. Serien indeholder mange af de bedst kendte tekster på oldgræsk og latin, bl.a. Homers Odyssé og Iliade, Vergils Æneide på originalsproget med et tekstkritisk apparat. Naturvidenskabelige og matematiske værker såsom Euklids Elementer er normalt ikke repræsenteret. Da bøgerne primært er beregnet til brug af studerende og fagfolk indenfor den klassiske filologi, er forordet og noterne normalt skrevet på latin (dvs. bøgerne er skrevet på et klassisk sprog fra ende til anden). De indeholder ingen oversættelser eller forklarende noter. Nogle af de nyeste bind (startende med Lloyd-Jones og Wilsons udgave af Sofokles fra 1990) har brudt med traditionen og indeholder en introduktion på engelsk (dog er det kritiske apparat stadig på latin).

Bibliotheca Teubneriana er en serie med det samme mål som OCT. De der ønsker hjælp når de læser klassikerne, vil nok foretrække udgaver enten fra Loeb Classical Library der indeholder engelske oversættelser på den modstående side eller fra Collection Budé der indeholder en fransk oversættelse på den modstående side.

Eksterne links
Oxford Classical Texts hos Oxford University Press 
Budé-serien hos Les Belles Lettres

Bøger
Litteratur fra antikken
Filologi
Finland (flertydig)

Finland kan henvise til flere artikler:

 Finland – et land i Europa

 Finland (roman) – en roman af Søren Damm
Fantasia 2000

Fantasia 2000 (1999) er en fortsættelse til Disney-tegnefilmen Fantasia. Ligesom denne består Fantasia 2000 af otte animerede sekvenser, som uden dialog ledsager otte klassiske musikstykker, hvoraf Troldmandens Lærling dog er en genganger.

Indhold 
Til forskel fra den oprindelige Fantasia hvor Deems Taylor præsenterede alle sekvenser, indledes hver sekvens af en berømthed i denne udgave.

Sekvens 1 : Ludwig van Beethoven – Symfoni Nr. 5 i c-mol, Op. 67 
Lystråler fra skyer og flyvende geometriske sommerfugle præger denne abstrakte åbningssekvens. Steve Martin præsenterer selve programmet efter sekvensen, hvor overgangen til anden sekvens starter.

Sekvens 2 : Ottorino Respighi – Roms pinjer 
Denne sekvens er kunstnerisk og indeholder svævende hvaler, meget langt fra den egentlige fortælling om fyrretræerne i Rom. Denne sekvens bliver præsenteret af Itzhak Perlman

Sekvens 3 : George Gershwin – Rhapsody in Blue 
En Manhattan dagligdag er temaet for denne sekvens, som er i den mere minimalistiske stil. Sekvensen bliver præsenteret af Quincy Jones.

Sekvens 4 : Dmitrij Sjostakovitj – Klaverkoncert Nr. 2 
Af særlig interesse for et dansk publikum er denne sekvens, som genfortæller H.C. Andersens Den standhaftige tinsoldat, dog (ligesom Disneys version af Den lille havfrue) hollywoodificeret med en Happy End. Denne sekvens er præsenteret af Bette Midler.

Sekvens 5 : Camille Saint-Saëns – Dyrenes Karneval 
Denne humoristiske sekvens viser en legesyg lilla flamingo med en yoyo. Denne sekvens præsenteres af James Earl Jones.

Sekvens 6 : Paul Dukas – Troldmandens Lærling 
Denne sekvens med Mickey Mouse som Troldmandens lærling er hentet fra den oprindelige Fantasia. Sekvensen bliver præsenteret af Penn & Teller.

Sekvens 7 : Edward Elgar – Pomp og Pragt March Nr. 1 
Denne sekvens er bygget på den Bibelske fortælling om Noahs Ark, her er det dog Anders And som har hovedrollen. Sekvensen bliver præsenteret af James Levine

Sekvens 8 : Igor Stravinskij – Ildfugle Suiten 
Programmet slutter med denne dramatiske sekvens om det gode og skabende symboliseret med skov-fe versus det onde og destruktive symboliseret med en ild-dæmon. Denne sekvens bliver præsenteret af Angela Lansbury.

Eksterne henvisninger 

 

Amerikanske film fra 1999
Tegnefilm fra USA
Disney tegnefilm
Film baseret på værker af H.C. Andersen